Γνωμοδότηση της Οικονομικής και Κοινωνικής Επιτροπής σχετικά με την «Πρόταση κανονισμού (ΕΚ) του Συμβουλίου για τη θέσπιση καθεστώτος αντιστάθμισης των επιπλέον δαπανών που προκαλούνται από τον ιδιαίτερα απομακρυσμένο χαρακτήρα των περιφερειών για τη διάθεση ορισμένων προϊόντων αλιείας των Αζόρων, της Μαδέρας, των Καναρίων Νήσων και του γαλλικού διαμερίσματος της Γουιάνας»

(98/C 73/11)

Στις 9 Σεπτεμβρίου 1997, το Συμβούλιο αποφάσισε, σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, να ζητήσει γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα γεωργίας και αλιείας το οποίο επιφορτίσθηκε με την προετοιμασία των σχετικών εργασιών εξέδωσε τη γνωμοδότηση του στις 7 Νοεμβρίου 1997 βάσει της εισαγωγικής έκθεσης του εισηγητή κ. Bento Gonηalves.

Κατά την 350ή σύνοδο ολομέλειας (συνεδρίαση της 10ης Δεκεμβρίου 1997), η ΟΚΕ υιοθέτησε με 34 ψήφους υπέρ, και 2 αποχές την ακόλουθη γνωμοδότηση.

1. H πρόταση της Επιτροπής αναφέρει ότι παραμένουν οι όροι και το πλαίσιο που δικαιολογούν τις αποφάσεις του Συμβουλίου 89/687/ΕΟΚ, 91/314/ΕΟΚ και 91/315/ΕΟΚ και οι οποίες οδήγησαν στη δημιουργία προγραμμάτων με ειδικά μέτρα προκειμένου να αντιμετωπισθεί το πρόβλημα λόγω της απόστασης και του νησιώτικου χαρακτήρα των ιδιαίτερα απομακρυσμένων Περιφερειών της Κοινότητας δηλαδή των Αζόρων, της Μαδέρας, των Καναρίων Νήσων και των γαλλικών υπερπόντιων διαμερισμάτων (Poseima, Poseicon και Poseidom) 7 αυτό αναφέρει επίσης και η Δήλωση σχετικά με τις ίδιες Περιφέρειες, παράρτημα της Συνθήκης της Ένωσης.

2. Η ΟΚΕ επίσης θεωρεί ότι το περιεχόμενο της γνωμοδότησης της ΟΚΕ () παραμένει επίκαιρο και δικαιολογεί επομένως την ολοκλήρωση της γνωμοδότησης αυτής.

3. Η ΟΚΕ υπογραμμίζει την έγκαιρη διαβίβαση της Έκθεσης (), που είχε ζητηθεί στο σημείο 3.1 της γνωμοδότησης της ΟΚΕ, πράγμα που θα δώσει τη δυνατότητα να εξετασθεί η εφαρμογή του καθεστώτος αντισταθμίσεων για τις εν λόγω περιοχές καθώς και τα θετικά αποτελέσματά του για την οικονομική προοπτική γενικά όπως επίσης και η βελτίωση που παρατηρείται στην κοινωνική κατάσταση των ενδιαφερόμενων πληθυσμών.

4. Οι διάφοροι πίνακες και σχόλια της Έκθεσης είναι σαφή και δικαιολογούν σαφώς τα αποτελέσματα των βελτιώσεων οι οποίες επιτεύχθηκαν από διάφορους ενδιαφερόμενους παράγοντες, όπως κυρίως η αύξηση των εξαγωγών, με σαφείς επιπτώσεις στην αύξηση της απασχόλησης και στην αύξηση του εισοδήματος των ενδιαφερόμενων πληθυσμών.

5. Η πρόταση της Επιτροπής προσαρμόζει τις τιμές των ενισχύσεων, λαμβάνοντας κυρίως υπόψη την ισοτιμία του Ecu και περιλαμβάνοντας την επέκταση της ενίσχυσης σε νέα είδη τα οποία αναφέρονται στα ακόλουθα σημεία της πρότασης της Επιτροπής.

Αριθ. 1 - παράγραφος β)

Αριθ. 2 - παράγραφος β) και γ)

Αριθ. 3 - παράγραφος γ), δ) ε) και ζ).

6. Η ΟΚΕ εμμένει στο ότι είναι απαραίτητο να διαφυλαχθούν οι αλιευτικοί πόροι, αποκλείοντας κάθε είδος ενισχύσεως για την αλίευση νεαρών ειδών. Κατά την ίδια λογική, πρέπει να ευνοηθούν οι μικρομεσαίες επιχειρήσεις και η βιοτεχνική τοπική αλιεία κατά την έκθεση των διαγωνισμών.

7. Η ΟΚΕ θεωρεί ότι το σύστημα αντιστάθμισης θα πρέπει να συνεχιστεί με τους όρους που περιλαμβάνει η πρόταση της Επιτροπής.

Βρυξέλλες, 10 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() 95/C/102/06 της 10ης Ιανουαρίου 1995 - ΕΕ C 102 της 24.4.1995, σ. 13.

() COM(97) 388 τελικό της 22.7.1997.